stanford-oval/wikipedia huggingface dataset:
היקום הקולנועי של מארוול
סאגת המולטיוורס > השלב הרביעי > שאנג-צ'י ואגדת עשר הטבעות (2021)

בדצמבר 2018, מארוול החלה לפעול במהירות על מנת ליצור את שאנג-צ'י ואגדת עשר הטבעות, אשר יהיה סרט גיבורי העל הראשון בכיכובו של שחקן סיני כשחקן הראשי. התסריטאי הסיני אמריקאי דייוויד קלהאם מונה לתסריטאי. במרץ 2019, מארוול מינתה את דסטין דניאל קרטון לתפקיד הבמאי. בקומיקון 2019 פורסם כי סימו ליו הוא השחקן הראשי שמגלם את שאנג-צ׳י לצד אקוופינה שמגלמת את קייטי. הסרט תוכנן לצאת ב-9 ביולי 2021, אך בעקבות מגפת הקורונה ודחיית יציאת הסרט הקודם ביקום הוא יצא ב-3 בספטמבר 2021.
סאגת המולטיוורס > השלב הרביעי > נצחיים (2021)

באפריל 2019, מארוול החלה בחיפוש כותבים עבור הסרט "נצחיים". חודש לאחר מכן מאתיו וראיין פריקו מונו לתפקיד התסריטאים. קלואי ז'או מונתה לבמאית הסרט. והצילומים התחילו באוגוסט 2019. בקומיקון 2019, מארוול חשפה את צוות השחקנים הראשי הכולל את קומאיל ננג'יאני, ריצ'רד מאדן, אנג'לינה ג'ולי, סלמה הייק ועוד. הסרט מציג חבורה של דמויות חדשות לעולם הקולנועי ובפעם הראשונה הוצגה דמות גיבורת על חירשת. הסרט יצא לאקרנים ב-5 בנובמבר 2021.
סאגת המולטיוורס > השלב הרביעי > ספיידרמן: אין דרך הביתה (2021)

באפריל 2017, הוכרז שסרט שלישי בסדרת הסרטים של ספיידרמן נמצא בשלבי תכנון. עם זאת, באוגוסט 2019 דווח שאולפני דיסני וסוני לא הצליחו להגיע להסכם חדש שיאפשר לאולפני מארוול ולקווין פייגי להמשיך לקחת חלק בהפקת סרטי ספיידרמן, וכתוצאה מכך טום הולנד סיים את תפקידו בתור ספיידרמן ביקום הקולנועי של מארוול. לאחר המשך המשא ומתן, הודיעו האולפנים בספטמבר שהצליחו להגיע להסכם משותף שבו סוני ומארוול יפיקו את הסרט השלישי בסדרה בכיכובו של טום הולנד. הסרט יצא לאקרנים בישראל ב-16 בדצמבר 2021. בסרט השתתפו גם טובי מגווייר ואנדרו גארפילד, ששניהם גילמו את דמות ספיידרמן בעבר.
סאגת המולטיוורס > השלב הרביעי > דוקטור סטריינג' בממדי הטירוף (2022)

בדצמבר 2018, חתם סקוט דריקסון לשוב וליצור סרט נוסף לדוקטור סטריינג'. מארוול החלה לחפש כותבים לסרט כשהמטרה היא להתחיל את הצילומים כבר בתחילת 2020. בנדיקט וונג ובנדיקט קמברבאץ' ישובו לשחק בתפקידים הראשיים שלהם כשאליזבת אולסן אשר משחקת את דמותה של ונדה מקסימוף ביקום הקולנועי תחבור לסרט כדמות ראשית. לבסוף, הסרט בוים על ידי סם ריימי ששב לז'אנר גיבורי העל אחרי 14 שנה, מאז צאת ספיידרמן 3 לאקרנים. הסרט נחשב כסרט אימה, מה שהופך את דוקטור סטריינג' בממדי הטירוף ל"סרט האימה הראשון ביקום הקולונעי של מארוול". הסרט יצא לאקרנים ב-6 במאי 2022.
הסרט מתכתב באופן ישיר עם הסדרה וונדה-ויז'ן ששודרה בדיסני+, שילוב אשר הופך את הסרט לראשון ביקום הקולנועי שמתכתב עם סדרת טלוויזיה.
סאגת המולטיוורס > השלב הרביעי > תור: אהבה ורעם (2022)

ביולי 2019, טאיקה וואטיטי אשר היה הבמאי של תור: ראגנארוק חתם על חוזה לסרט המשך ורביעי של תור "תור: אהבה ורעם". כריס המסוורת' וטסה תומפסון ישובו לשחק את תפקידם כתור וולקיריה, בהתאמה, כשנטלי פורטמן תחזור לגלם את ג'יין פוסטר לאחר שנעדרה מהסרט תור: ראגנארוק, אך שהפעם היא תשוב כדמות בעלת כוחות על השווים לאלה של תור. טסה תומפסון הודיעה במהלך הקומיקון כי דמותה היא דמות ביסקסואלית ובמהלך הסרט היא תחפש בתור מלך אסגרד את מלכת אסגרד. הסרט יצא ב-8 ביולי 2022.
סאגת המולטיוורס > השלב הרביעי > הפנתר השחור: ואקאנדה לנצח (2022)

באוקטובר 2018 במאי הסרט הראשון ריאן קוגלר חתם על חוזה ליצירת סרט נוסף בכיכובו של הפנתר השחור. במהלך כנס "דיסני אקספו", הוכרז הסרט באופן רשמי בשם הזמני "הפנתר השחור 2". ב-28 באוגוסט 2020, הלך לעולמו צ'דוויק בוזמן המגלם את דמותו של הפנתר השחור. בינואר 2021, בכנס המשקיעים של חברת וולט דיסני, קווין פייגי חשף שהסרט יתמקד בדמותה של שורי, אחותו של טצ'אלה, כיוון שדמות הפנתר השחור איננה בלעדית לגיבור אחד, אלא תפקיד העובר מאדם לאדם. במאי 2021, נחשף ששם הסרט יהיה "הפנתר השחור: ואקאנדה לנצח". הסרט יצא לאקרנים ב-11 בנובמבר 2022.
סאגת המולטיוורס > השלב החמישי > אנטמן והצרעה: קוונטומאניה (2023)

בנובמבר 2020 אושר מאולפני מארוול שיתנו לפייטון ריד לסיים את טרילוגיית אנטמן על ידי הסרט השלישי. בינואר 2021 במהלך כנס המשקיעים וההכרזות של דיסני, קווין פייגי אישר באופן רשמי שייצא סרט שלישי ואף חשף את שמו: "אנטמן והצרעה: קוונטומאניה" ואושר שפול ראד, אוונג'לין לילי, מישל פייפר ומייקל דאגלס יחזרו לגלם את דמויותיהם של סקוט לאנג, הופ ואן דיין, ג'אנט ואן דיין וד"ר האנק פים, בהתאמה. כמו כן, אושר שג'ונתן מג'ורס לוהק לתפקיד קאנג הכובש, האנטגוניסט הראשי בסרט, ושקתרין ניוטון לוהקה לתפקיד קאסי לאנג במקומה של אמה פורמן ששיחקה אותה בהנוקמים: סוף המשחק. הסרט יצא לאקרנים ב-17 בפברואר 2023.
סאגת המולטיוורס > השלב החמישי > שומרי הגלקסיה: חלק 3 (2023)

במרץ 2017 החל ג'יימס גאן לעבוד על הסרט השלישי בסדרת שומרי הגלקסיה. ביולי 2018 פיטרה דיסני את גאן מתפקידו ככותב ובמאי הסרט בעקבות ציוציו השנויים במחלוקת בטוויטר, אך חזרה בה מהחלטתה באוקטובר. הצילומים התחילו בסוף 2021 בלונדון, והתרחשו גם באטלנטה. הסרט יצא לאקרנים ב-5 במאי 2023.
סאגת המולטיוורס > השלב החמישי > המארוולס (2023)

במהלך קומיקון 2019 שנערך בסן דייגו, הכריז קווין פייגי שסרט המשך לקפטן מארוול נמצא בשלבי פיתוח. בינואר 2021 במהלך כנס המשקיעים של חברת וולט דיסני, קווין פייגי חשף שברי לארסון תחזור לגלם את דמותה של קרול דנברס מהסרט הראשון ושהסרט יציג גם את דמותה הבוגרת של מוניקה רמבו בכיכובה של טיונה פאריס וגם את דמותה של קמאלה קאן בכיכובה של אימאן ולאני מהסדרה מיס מארוול. במאי 2021, נחשף ששם הסרט יהיה "המארוולס" ("The Marvels"). הסרט יצא ב-10 בנובמבר 2023.
סאגת המולטיוורס > השלב החמישי > דדפול & וולברין (2024)

עם הכרזת הרכישה של פוקס בידי דיסני בדצמבר 2017, מנכ"ל דיסני דאז, בוב איגר, אמר שדדפול ישולב ביקום הקולנועי של מארוול (MCU), וסרטי הדמות יוכלו להישאר מוגבלים לצפייה ברמה R גם תחת דיסני. בדצמבר 2018 שוחררה גרסה לכל הגילאים (PG-13) של הסרט דדפול 2 (2018) בשם הָיֹה הָיָה דדפול, שנבחנה בקפידה על ידי אולפני דיסני ומארוול כדי לראות כיצד לגשת לדמות לקראת השתלבותה בתוך היקום הקולנועי של מארוול שמיועד לכל הגילאים.
באוקטובר 2019, רט ריס ופול ורניק, התסריטאים של דדפול (2016) ודדפול 2, אמרו שיש להם תסריט בפיתוח עבור סרט שלישי. ריס אמר, "[דדפול] יחיה ביקום הרייטינג R שיצרנו, ובתקווה שיורשה לנו גם לשחק קצת בארגז החול של ה-MCU". באותו החודש ראיין ריינולדס, שגילם את דדפול בשני הסרטים הראשונים, נפגש עם אולפני מארוול. בדצמבר 2019, ריינולדס אישר שסרט שלישי של דדפול נמצא בפיתוח אצל אולפני מארוול. בנובמבר 2020, מארוול צירפה את צמד הכותבות וונדי מולינו ו-ליזי מולינו-לוגלין, אשר ידועות בעבודתן על הסיטקום "ההמבורגרים של בוב", שיסייעו בכתיבת הסרט. בינואר 2021, נשיא אולפני מארוול קווין פייגי הדגיש שהסרט, כמו קודמיו, יישאר תחת סיווג צפייה ברמה R ויוגדר ב-MCU. הצילומים צפויים להתחיל בסוף 2022. במרץ 2022, נחשף כי שון לוי, שעבד בעבר עם ריינולדס על "לשחרר את גיא" (2021) ו"פרויקט אדם" (2022), נבחר לביים את הסרט בעוד שריס וורניק יחזרו לכתוב את התסריט. לוי הביע תקווה לכלול בסרט את יו ג'קמן, שמזוהה כוולברין מסרטי האקס-מן, בתפקיד כלשהו, וריינולדס אישר מעשית את חזרתה של לזלי אגאמס בתור אל העיוורת מהסרטים הקודמים. ב-27 בספטמבר 2022, ריינולדס אישר שג'קמן יחזור לתפקידו כוולברין בסרט, וחשף כי תאריך היציאה שלו יהיה ב-6 בספטמבר 2023. לאחר חודש פורסם כי הסרט נדחה ל-3 במאי 2024 ביחד עם סרטי MCU נוספים. ולאחר מכן נדחה הסרט ל-26 ביולי 2024.
סאגת המולטיוורס > השלב החמישי > קפטן אמריקה: עולם חדש מופלא (2025)

ב-23 באפריל 2021, מיד לאחר עלייתו לאוויר של הפרק האחרון בסדרה "הפלקון וחייל החורף", נחשף כי מארוול התחילה לפתח סרט רביעי בסדרת קפטן אמריקה שיהווה המשך לאירועי הסדרה ויתמקד בדמותו של סם וילסון כקפטן אמריקה. מלקולם ספלמן, ששימש בתור הכותב הראשי של "הפלקון וחייל החורף", נשכר לכתיבת התסריט של הסרט ביחד עם דיילן מוסון שגם היה מעורב בכתיבת אחד מהפרקים. מאוחר יותר באוגוסט, אושר כי אנתוני מאקי יחזור לגלם את סם וילסון/קפטן אמריקה. ג'וליוס אונה נבחר לביים את הסרט ביולי 2022, ובכנס הקומיק-קון באותו החודש הסרט הוכרז רשמית תחת הכותר "קפטן אמריקה: סדר עולמי חדש." בספטמבר 2022, הוכרז כי דני רמירז וקארל לומבלי יחזרו לתפקידם בהתאמה כ"חואקין טורס" ו-"איזאיה בראדלי" מהסדרה "הפלקון וחייל החורף", יחד עם טים בלייק נלסון שיחזור לגלם את "סמואל סטרנס / המנהיג" מהסרט "הענק הירוק" (2008). בנוסף, הוכרז גם כי השחקנית הישראלית שירה האס תגלם בסרט את גיבורת-העל הישראלית רות בר-שרף / סברה. באוקטובר 2022, נחשף כי האריסון פורד עתיד להופיע בסרט בתור תדאוס "ת'נדרבולט" רוס, ולמעשה להחליף בתפקיד את ויליאם הרט המנוח שנפטר במארס 2022. הסרט יצא בישראל ב-12 בפברואר 2025.
סאגת המולטיוורס > השלב החמישי > ת'אנדרבולטס (2025)

ביוני 2022 דווח כי סרט המבוסס על קבוצת הת'נדרבולטס נמצא בפיתוח וצילומיו יתחילו בקיץ של שנת 2023. מאוחר יותר בחודש ספטמבר, קווין פייגי חשף את הדמויות שירכיבו את הקבוצה בסרט: באקי בארנס / חייל החורף (סבסטיאן סטן), אווה סטאר / רוח (האנה ג'ון-קיימן), ג'ון ווקר / סוכן ארצות הברית (ואייט ראסל), ולנטינה אלגרה דה לה פונטיין (ג'וליה לואי דרייפוס), ילנה בלובה / האלמנה השחורה (פלורנס פיו), אלכסיי שוסטאקוב / השומר האדום (דייוויד הארבור) ואנטוניה דרייקוב / טאסקמאסטר (אולגה קורילנקו). הסרט עתיד לצאת ב-2 במאי 2025.
סאגת המולטיוורס > השלב השישי > ארבעת המופלאים: צעדים ראשונים (2025)

הסרט הוכרז לראשונה בקיץ 2019 כחלק מהתוכניות ארוכות הטווח של אולפני מארוול, ובדצמבר 2020 הוכרז כי ג'ון וואטס נבחר לביים את הסרט. באפריל 2022 וואטס הודיע על פרישתו מהפרויקט, ובאוגוסט של אותה השנה מאט שקמן, שביים את הסדרה "וונדהויז'ן", הוכרז בתור הבמאי החדש. באותו היום נחשף גם כי ג'ף קפלן ואיאן ספרינגר נשכרו לכתיבת התסריט. הסרט עתיד לעלות לאקרנים ב-25 ביולי 2025.
סאגת המולטיוורס > השלב השישי > הנוקמים: יום הדין (2026)

בכנס הקומיק-קון 2022, מארוול הכריזה כי הסרט החמישי בסדרת הנוקמים יקרא "הנוקמים: שושלת קאנג״. יומיים לאחר ההכרזה פורסם כי דסטין דניאל קרטון נשכר לביים את הסרט, שידוע בזכות בימויו לסרט "שאנג-צ'י ואגדת עשר הטבעות" (2021). נבל העל שהיה אמור להופיע בסרט הוא קאנג הכובש שאותו מגלם השחקן האמריקאי ג׳ונתן מג׳ורס. קאנג הופיע לראשונה בסדרת הדיסני+ ״לוקי״, בה שיחק מג׳ורס עם השחקן האנגלי טום הידלסטון, ובסרט ״אנטמן והצרעה: קוונטומאניה״, יחד עם השחקן היהודי-אמריקאי פול ראד. במרץ 2023, מג'ורס נעצר לאחר שתקף ברכב את בת זוגו, גרייס ג'בארי, וגרם לה לפציעות בראשה ובצווארה. ב-18 בדצמבר 2023, בית המשפט פסק כי מג׳ורס אשם בשני סעיפי "אלימות במשפחה" מתוך ארבעה, שהעונש על כך הוא עד שנת מאסר. בעקבות פסק הדין, חברת "דיסני" פיטרה את מג'ורס, מה שהוביל את מארוול להתרכז בנבל על אחר שינחה קו עלילה חדש. בכנס הקומיק-קון 2024 נחשף כי הסרט החמישי יקרא ״הנוקמים: יום הדין״, ונבל העל הוא דוקטור דום שאותו יגלם השחקן היהודי-אמריקאי רוברט דאוני ג׳וניור. את הסרט יביימו האחים רוסו, מי שביימו גם את הסרטים הקודמים. הסרט עתיד לעלות לאקרנים ב-1 במאי 2026.
סאגת המולטיוורס > השלב השישי > סרט רביעי של ספיידרמן (2026)

בנובמבר 2021, איימי פסקל חשפה בריאיון ל-Fandango כי סרט רביעי בסדרה עם טום הולנד נמצא בתכנון, שיהיה הראשון מבין שלושה סרטים נוספים. בניגוד לדבריה של פסקל, ה-Hollywood Reporter הדגיש כי בשלב זה עדיין אין תוכניות רשמיות לטרילוגיה חדשה.
קווין פייגי אישר בדצמבר 2021 כי סרט רביעי של ספיידרמן נמצא בפיתוח, ביחד עם פסקל, סוני ודיסני, שיעקוב אחר "החלטתו הגורלית" של פיטר פארקר ב-"אין דרך הביתה". הוא הבטיח שהשותפות בין סוני לדיסני לא תתפרק שוב כפי שקרה במהלך הפיתוח של "אין דרך הביתה". באפריל 2022, לאחר פרישתו של ג'ון וואטס כבמאי ארבעת המופלאים, ה-Deadline דיווח שסוני עדיין בונה על חזרתו של וואטס (יחד עם הולנד וזנדאיה) לסרט הבא של ספיידרמן ב-MCU.
הסרט עתיד לצאת לאקרנים ב-24 ביולי 2026.
סאגת המולטיוורס > השלב השישי > הנוקמים: מלחמות סודיות (2027)

יחד עם הכרזתו של "הנוקמים: שושלת קאנג", הוכרז גם סרט שישי של הנוקמים שיסגור את השלב השישי ויחתום את "סאגת המולטיוורס". באוקטובר 2022, מייקל ולדרון נשכר לכתיבת התסריט, לאחר ששימש בתור הכותב הראשי בעונה הראשונה של "לוקי" (2021), והתסריטאי של "דוקטור סטריינג' בממדי הטירוף" (2022). הסרט עתיד לעלות לאקרנים ב-7 במאי 2027.
סאגת המולטיוורס > השלב השישי > בלייד

סרט שעתיד לצאת בכיכובו של מהרשלה עלי כבלייד כחלק מהשלב החמישי. קולו של בלייד נשמע מחוץ למסך כששאל שאלה את דיין וייטמן בסצנה לאחר הכתוביות בנצחיים. הסרט במקור, היה עתיד לצאת ב-7 בנובמבר 2025. אולם באוקטובר 2024, נגנז מלוח ההקרנות.
סרטים עתידיים

נשיא אולפני מארוול קווין פייגי, חשף בריאיון משנת 2021 כי לאולפן תמיד יש הסתכלות לטווח הרחוק, ובכל רגע נתון יש סרטים מתוכננים לחמש-שש השנים הבאות מעבר למה שהם הכריזו. עד אפריל 2014, לאולפני מארוול היו קווי עלילה נוספים שתוכננו עד 2028. נכון לאפריל 2022, ישנם פרויקטים שמתוכננים לעוד עשור. דיסני שיבצה תאריכי יציאה עתידיים לסרטים בהפקת אולפני מארוול שעדיין לא הוכרזו ב-25 ביולי וב-7 בנובמבר 2025, וב-13 בפברואר, ב-24 ביולי וב-6 בנובמבר 2026.
סרטים עתידיים > מלחמות שריון

ג'יימס רודס נאלץ להתמודד עם אחד הפחדים הגדולים ביותר של טוני סטארק כאשר הטכנולוגיה של סטארק נופלת לידיים הלא נכונות.
בדצמבר 2020, אולפני מארוול הכריזו על מלחמות שריון כסדרה המבוססת על עלילת הקומיקס באותו שם, כאשר דון צ'ידל חוזר לתפקידו כג'יימס רודס / וור משין מסרטי היקום הקולנועי. באוגוסט 2021, יאסר לסטר נשכר ככותב הראשי של הסדרה. בספטמבר 2022, לאחר שהסדרה נעדרה מלוח הזמנים של השלב החמישי שנחשף מוקדם יותר באותו החודש באירוע D23, אולפני מארוול החליטו לעבד מחדש את הסדרה לסרט עלילתי, כשצ'ידל ולסטר ממשיכים בפרויקט. הצילומים היו צפויים להתחיל בתחילת 2023, באטלנטה, ג'ורג'יה. את שני הפרקים האחרונים בסדרה, היה אמור לביים הבמאי הישראלי רותם שמיר.
מלחמות השריון מתרחשת לאחר אירועי פלישה סודית. וולטון גוגינס יחזור לגלם את סוחר הנשק השחור סוני בורץ' מהסרט אנטמן והצרעה (2018).
סרטים עתידיים > סרט המשך של שאנג-צ'י ואגדת עשר הטבעות

בדצמבר 2021, דסטין דניאל קרטון חתם על עסקה כוללת עם חברת וולט דיסני, שתחזיר אותו בין היתר לכתוב ולביים סרט המשך של שאנג-צ'י ואגדת עשר הטבעות (2021). סימו ליו צפוי לחזור בתור שאנג-צ'י.
הכנסות הסרטים

| סרט | עלייה לאקרנים | סך הכנסות ($)> ארצות הברית | סך הכנסות ($)> מחוץ לארצות הברית | סך הכנסות ($)> כלל עולמי |
| --- | --- | --- | --- | --- |
| איירון מן | 2 במאי 2008 | 318,412,101 | 266,762,121 | 585,174,222 |
| הענק הירוק | 13 ביוני 2008 | 134,806,913 | 128,620,638 | 263,427,551 |
| איירון מן 2 | 7 במאי 2010 | 312,433,331 | 311,500,000 | 623,933,331 |
| תור | 6 במאי 2011 | 181,030,624 | 268,295,994 | 449,326,618 |
| קפטן אמריקה | 22 ביוני 2011 | 176,654,505 | 193,915,269 | 370,569,774 |
| הנוקמים | 4 במאי 2012 | 623,357,910 | 895,455,078 | 1,518,812,988 |
| איירון מן 3 | 3 במאי 2013 | 409,013,994 | 805,797,258 | 1,214,811,252 |
| תור: העולם האפל | 8 בנובמבר 2013 | 206,362,140 | 438,209,262 | 644,571,402 |
| קפטן אמריקה: חייל החורף | 4 באפריל 2014 | 259,766,572 | 454,497,695 | 714,264,267 |
| שומרי הגלקסיה | 1 באוגוסט 2014 | 333,176,600 | 440,152,029 | 773,328,629 |
| הנוקמים: עידן אולטרון | 23 באפריל 2015 | 459,005,868 | 946,397,826 | 1,405,403,694 |
| אנטמן | 17 ביולי 2015 | 180,202,163 | 339,109,802 | 519,311,965 |
| קפטן אמריקה: מלחמת האזרחים | 27 באפריל 2016 | 408,084,349 | 745,220,146 | 1,153,304,495 |
| דוקטור סטריינג' | 4 בנובמבר 2016 | 232,641,920 | 445,076,475 | 677,718,395 |
| שומרי הגלקסיה: חלק 2 | 4 במאי 2017 | 389,813,101 | 473,942,950 | 863,756,051 |
| ספיידרמן: השיבה הביתה | 6 ביולי 2017 | 334,201,140 | 545,965,784 | 880,166,924 |
| תור: ראגנארוק | 3 בנובמבר 2017 | 315,058,289 | 538,918,837 | 853,977,126 |
| הפנתר השחור | 15 בפברואר 2018 | 700,059,566 | 646,853,595 | 1,346,913,161 |
| הנוקמים: מלחמת האינסוף | 27 באפריל 2018 | 678,815,482 | 1,369,544,272 | 2,048,359,754 |
| אנטמן והצרעה | 6 ביולי 2018 | 216,648,740 | 406,025,399 | 622,674,139 |
| קפטן מארוול | 6 במרץ 2019 | 426,829,839 | 701,444,955 | 1,128,274,794 |
| הנוקמים: סוף המשחק | 24 באפריל 2019 | 858,373,000 | 1,939,427,564 | 2,797,800,564 |
| ספיידרמן: רחוק מהבית | 2 ביולי 2019 | 390,532,085 | 741,395,911 | 1,131,927,996 |
| האלמנה השחורה | 9 ביולי 2021 | 183,651,655 | 195,979,696 | 379,631,351 |
| שאנג-צ'י ואגדת עשר הטבעות | 3 בספטמבר 2021 | 224,543,292 | 207,700,000 | 432,243,292 |
| נצחיים | 4 בנובמבר 2021 | 164,870,234 | 237,194,665 | 402,064,899 |
| ספיידרמן: אין דרך הביתה | 15 בדצמבר 2021 | 814,115,070 | 1,101,935,841 | 1,916,050,911 |
| דוקטור סטריינג' בממדי הטירוף | 6 במאי 2022 | 411,331,607 | 544,444,197 | 955,775,804 |
| תור: אהבה ורעם | 8 ביולי 2022 | 343,252,046 | 417,362,112 | 760,614,158 |
| הפנתר השחור: ווקאנדה לנצח | 11 בנובמבר 2022 | 425,677,401 | 373,800,000 | 799,477,401 |
| אנטמן והצרעה: קוונטומאניה | 17 בפברואר 2023 | 214,504,909 | 261,566,271 | 476,071,180 |
| שומרי הגלקסיה: חלק 3 | 5 במאי 2023 | 358,995,815 | 486,559,962 | 845,555,777 |
| המארוולס | 10 בנובמבר 2023 | 84,500,223 | 121,602,301 | 206,102,524 |
| דדפול & וולברין | 26 ביולי 2024 | 636,745,858 | 701,327,787 | 1,338,073,645 |
| סכום כולל |  | 12,407,468,342 | 18,692,001,692 | 31,099,470,034 |
ביקורות

ביקורת חיובית נשמעה על יצירתו של יקום קולנועי משותף לראשונה בתולדות הקולנוע, אולם עם מעט סייגים. ג'ים וורל ממגזין "הראלד וריוויו" תיאר את יקום זה כ"מסובך" ו"מרשים", אך עם זאת ציין ש"ככל שיותר ויותר גיבורים מקבלים עיבודים קולנועיים משלהם, היקום בכללותו הופך ליותר מבלבל". קופי אאוטלו מ-"Screen Rant" מציין ש"בזמן שהנוקמים נחל הצלחה, היה לאולפני מארוול עדיין מספיק מקום לשפר את גישתם לבניית יקום קולנועי משותף".
לאחר צאת "הנוקמים" במאי 2012, טים רוסו ממגזין בוסטון ציין שלמעט מספר מקרים כמו "הנוסע השמיני נגד הטורף" (2004), הרעיון של יקום משותף לא נשמע בעבר בהוליווד.
| סרט | Rotten Tomatoes | Metacritic |
| --- | --- | --- |
| איירון מן | 94% (281 ביקורות) | 79 (38 ביקורות) |
| הענק הירוק | 67% (238 ביקורות) | 61 (38 ביקורות) |
| איירון מן 2 | 72% (302 ביקורות) | 57 (40 ביקורות) |
| תור | 77% (291 ביקורות) | 57 (40 ביקורות) |
| קפטן אמריקה | 80% (273 ביקורות) | 66 (36 ביקורות) |
| הנוקמים | 91% (363 ביקורות) | 69 (43 ביקורות) |
| איירון מן 3 | 79% (329 ביקורות) | 62 (44 ביקורות) |
| תור: העולם האפל | 66% (285 ביקורות) | 54 (44 ביקורות) |
| קפטן אמריקה: חייל החורף | 90% (308 ביקורות) | 70 (48 ביקורות) |
| שומרי הגלקסיה | 92% (335 ביקורות) | 76 (53 ביקורות) |
| הנוקמים: עידן אולטרון | 76% (376 ביקורות) | 66 (49 ביקורות) |
| אנטמן | 83% (336 ביקורות) | 64 (44 ביקורות) |
| קפטן אמריקה: מלחמת האזרחים | 90% (428 ביקורות) | 75 (53 ביקורות) |
| דוקטור סטריינג' | 89% (387 ביקורות) | 72 (49 ביקורות) |
| שומרי הגלקסיה: חלק 2 | 85% (424 ביקורות) | 67 (48 ביקורות) |
| ספיידרמן: השיבה הביתה | 92% (398 ביקורות) | 73 (51 ביקורות) |
| תור: ראגנארוק | 93% (439 ביקורות) | 74 (51 ביקורות) |
| הפנתר השחור | 96% (528 ביקורות) | 88 (55 ביקורות) |
| הנוקמים: מלחמת האינסוף | 85% (488 ביקורות) | 68 (54 ביקורות) |
| אנטמן והצרעה | 87% (441 ביקורות) | 70 (56 ביקורות) |
| קפטן מארוול | 79% (544 ביקורות) | 64 (56 ביקורות) |
| הנוקמים: סוף המשחק | 94% (550 ביקורות) | 78 (57 ביקורות) |
| ספיידרמן: רחוק מהבית | 90% (454 ביקורות) | 69 (55 ביקורות) |
| האלמנה השחורה | 79% (450 ביקורות) | 67 (57 ביקורות) |
| שאנג-צ'י ואגדת עשר הטבעות | 91% (337 ביקורות) | 71 (52 ביקורות) |
| נצחיים | 47% (401) ביקורות) | 52 (62 ביקורות) |
| ספיידרמן: אין דרך הביתה | 93% (420 ביקורות) | 71 (60 ביקורות) |
| דוקטור סטריינג' בממדי הטירוף | 74% (445 ביקורות) | 60 (65 ביקורות) |
| תור: אהבה ורעם | 64% (423 ביקורות) | 57 (64 ביקורות) |
| הפנתר השחור: וואקנדה לנצח | 83% (447 ביקורות) | 67 (62 ביקורות) |
| אנטמן והצרעה: קוונטומאניה | 46% (410 ביקורות) | 48 (61 ביקורות) |
| שומרי הגלקסיה: חלק 3 | 82% (403 ביקורות) | 64 (63 ביקורות) |
| המארוולס | 62% (358 ביקורות) | 50 (57 ביקורות) |
| דדפול & וולברין | 78% (414 ביקורות) | 56 (58 ביקורות) |
טלוויזיה > דירוגי הקונצנזוס

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טלוויזיה > סדרות ABC > סוכני S.H.I.E.L.D.

סדרת הטלוויזיה "סוכני S.H.I.E.L.D." (שבע עונות) מביאה את הרכבתו של צוות סוכנים מיוחד בידי הסוכן פיל קולסון כדי לטפל במקרים מיוחדים וחריגים. הסדרה עלתה לשידור ב-24 בספטמבר 2013, ומככבים בה קלארק גרג בתפקיד הסוכן קולסון, מינג-נה ון בתפקיד הסוכנת מלינדה מיי, ברנט דלטון בתפקיד הסוכן גרנט וורד, קלואי בנט בתפקיד סקיי, איאן דה קייסטקר בתפקיד הסוכן ליאו פיץ ואליזבת' הנסטרידג' בתפקיד הסוכנת ג'מה סימונס. קובי סמולדרס, שגילמה את הסוכנת מריה היל בסרט "הנוקמים", הופיעה בפרק הפיילוט של הסדרה, ומופיעה גם בהמשך הסדרה.
טלוויזיה > סדרות ABC > הסוכנת קרטר

בספטמבר 2013, חברת מארוול החלה לפתח סדרת טלוויזיה אשר שואבת השראה מהסרט הקצר "הסוכנת קרטר", בכיכובה של פגי קרטר. השחקנית היילי אטוול, שגילמה את קרטר בשני סרטי קפטן אמריקה ובסרט הקצר, הביעה התעניינות לשוב ולגלם את דמותה. התסריט לפרק הפיילוט נכתב בידי תסריטאי הסרטים של קפטן אמריקה, כריסטופר מרקוס וסטיבן מק'פילי. הסדרה נהגתה כבת 13 פרקים, אשר תתרחש בשנת 1946 ותתמקד בתיק חקירה אחד של קרטר. אם יאושרו עונות נוספות, הן יקדמו את העלילה בשנים נוספות ובתיקי חקירה נוספים, אחד לכל עונה. ב-8 במאי 2014, רשת ABC הזמינה רשמית את הסדרה לשידור. לאחר הצלחת העונה הראשונה הוחלט ליצור עונה שנייה שתעלה לאוויר ב-2016, והיא עלתה לשידור בתאריך 19 בינואר 2016.
טלוויזיה > סדרות ABC > הבלתי אנושיים

הסדרה "הבלתי אנושיים" מביאה את סיפורם של משפחת המלוכה של הבלתי אנושיים אשר מגורשת לכדור הארץ. בסדרה משתתפים אנסון מאונט כחזיז שחור, סרנדה סוואן כמדוזה, איזבל קורניש כקריסטל, קן ליונג כקארנאק, אים איקוואקר כגורגון ואיוואן רהון כמקסימוס. הסדרה עלתה לשידור ב-29 בספטמבר 2017.
לאחר ביקורות רעות במיוחד על הסדרה, היא בוטלה ב-11 במאי 2018.
טלוויזיה > סדרות נטפליקס

באוקטובר 2013 נודע, כי אולפני מארוול מתכננים ארבע סדרות דרמה ובנוסף גם מיני סדרה, בסך כולל של 60 פרקים, שיסופקו כווידאו על פי דרישה. כחודש לאחר מכן נודע, כי רשת נטפליקס תשדר סדרות לייב אקשן המתבססות על דמויותיהם של דרדוויל, ג'סיקה ג'ונס, איירון פיסט ולוק קייג', שיובילו למיני סדרה על קבוצת הדפנדרס. חברת דיסני הכריזה כי אם דמויות אלו יהיו מספיק פופולריות, הדבר יכול להוביל לסרטי קולנוע באורך מלא. ב-1 במרץ 2022, סדרות הטלוויזיה הללו הוסרו משירות הסרימינג, מכיוון שזכוית ההפצה עליהן יחזרו לדיסני. ב-16 במרץ הסדרות עלו לשירות הסרטרימינג דיסני פלוס תחת הכותרת "סאגת הדפנדרס".
טלוויזיה > סדרות נטפליקס > דרדוויל

בפברואר 2014, הבמאי והכותב דרו פירס אישר שהסדרות יתקיימו ביקום הקולנועי של מארוול. עוד באותו חודש, מארוול יצאה בהצהרה לפיה ארבע הסדרות יצולמו בעיר ניו יורק, ויכללו 13 פרקים כל אחת. בסוף מאי 2014 נבחר צ'ארלי קוקס לגלם את דמותו של מאט מורדוק/דרדוויל, ואילו וינסנט ד'אונופריו נבחר לגלם את קינגפין. בהמשך, המפיק סטיבן ס. דינייט ציין בראיון שהסדרה תשאוב השראה מסרטים כדוגמת "הקשר הצרפתי", "אחר צהריים של פורענות" ו"נהג מונית" וכן תכלול אווירה מציאותית ומחוספסת בסגנון סדרת הפעולה המשטרתית "הסמויה".
בעונתה השנייה של הסדרה, מאט מורדוק/דרדוויל מתמודד עם הגעתו של פורע-חוק אלים המכונה "המעניש" (ג'ון ברנתל), בנוסף להופעתה המחודשת של אלקטרה נאצ'יוס (אלודי יונג) המובילה למאבק בארגון היד. העונה השנייה עלתה לצפייה ישירה ב-18 במרץ 2016.
עונה שלישית עלתה לשידור ב-19 באוקטובר 2018.
הסדרה בוטלה על ידי נטפליקס ב-29 בנובמבר 2018.
ב-19 במאי 2022 דווח כי סדרה חדשה של דרדוויל נמצאת בפיתוח עבור שירות הסטרימינג דיסני פלוס.
טלוויזיה > סדרות נטפליקס > ג'סיקה ג'ונס

למיני סדרה "ג'סיקה ג'ונס" נבחרה קריסטין ריטר לתפקיד הראשי, בעוד מייק קולטר מגלם את לוק קייג', דייוויד טננט מגלם את זבדיה קילגרייב ורייצ'ל טיילור מגלמת את פטרישיה ווקר. עונתה הראשונה של הסדרה עלתה לצפייה ישירה ב-20 בנובמבר 2015, וזכתה לתשבחות רבות על המשחק והעלילה. העונה השנייה של הסדרה עלתה לצפייה ישירה ב-8 במרץ.
הסדרה בוטלה על ידי נטפליקס ב-18 בפברואר 2019, עם זאת העונה השלישית והאחרונה עלתה ב-14 ביוני 2019.
טלוויזיה > סדרות נטפליקס > לוק קייג'

כאשר ניסוי שהשתבש מעניק ללוק קייג' כוח על-אנושי ועור בלתי שביר, הוא הופך לנמלט אשר מנסה לשקם את חייו בהארלם, ניו יורק. קולטר שב לגלם את דמותו של קייג', כאשר לצוות השחקנים מתווספים מהרשללה עלי כקורנל "קוטונמאות'" סטוקס, סימון מיסיק כבלשית משטרת הארלם מיסטי נייט, תיאו רוסי כפושע הרחוב שיידס, אריק לאריי הארווי כסוחר הנשק וויליס סטרייקר/דיימונדבאק ואלפרה וודארד כפוליטיקאית מקומית בשם מריה דילארד. בנוסף, רוזריו דוסון שבה לגלם את דמותה של האחות קלייר טמפל, לאחר שגילמה אותה בשתי הסדרות הקודמות. הסדרה עלתה לצפייה ישירה ב-30 בספטמבר 2016.
העונה השנייה עלתה לצפייה ישירה ב-22 ביוני 2018.
הסדרה בוטלה על ידי נטפליקס ב-19 באוקטובר 2018.
טלוויזיה > סדרות נטפליקס > איירון פיסט

לאחר שנעדר במשך שנים, איש העסקים דני ראנד חוזר לניו יורק ונלחם בשחיתות בעירו באמצעות יכולות אמנויות לחימה ובאמצעות כוח "אגרוף הברזל" המסתורי. השחקן פין ג'ונס לוהק לגלם את דמותו של דני ראנד/איירון פיסט, כאשר לצוות השחקנים מתווספים ג'סיקה הנוויק כקולין וינג, דייוויד ונהם כהארולד מיצ'ם, ג'סיקה סטרופ כג'וי מיצ'ם וטום פלפרי כוורד מיצ'ם. הסדרה עלתה לצפייה ישירה ב-17 במרץ 2017.
העונה השנייה עלתה לצפייה ישירה ב-7 בספטמבר 2018.
הסדרה בוטלה על ידי נטפליקס ב-19 באוקטובר 2018.
טלוויזיה > סדרות נטפליקס > המגנים

צ'ארלי קוקס, קריסטן ריטר, מייק קולטר ופין ג'ונס שבו לגלם את דמויותיהם של מאט מורדוק/דרדוויל, ג'סיקה ג'ונס, לוק קייג' ודני ראנד/איירון פיסט, בתפקידים ראשיים. הסדרה עלתה לצפייה ישירה ב-18 באוגוסט 2017.